b"\n_START_ARTICLE_\nCan Maid\xc3\xb3\n_START_SECTION_\nDescripci\xc3\xb3\n_START_PARAGRAPH_\nCasa de planta rectangular de dos pisos, amb teulada de vessants a laterals i cornisa catalana. La porta \xc3\xa9s d'arc de mig punt adovellada. Destaca la finestra central, g\xc3\xb2tica d'arc conopial amb tres arquets. Entre la finestra i la porta hi ha una espitllera de defensa tapiada. Les obertures del pis inferior s\xc3\xb3n envoltades de rajol i amb arc rebaixat, totes protegides per reixes de ferro forjat quadriculades. N'hi ha una a l'esquerra i dues a la dreta, una de les quals anteriorment era una porta, ara convertida en finestra. Pel que fa a les finestres del pis superior, nom\xc3\xa9s una t\xc3\xa9 el marc de rajol i l'altre, a l'esquerra i m\xc3\xa9s petita t\xc3\xa9 l'ampit, els brancals i la llinda de pedra. Hi ha tamb\xc3\xa9 un rellotge de sol a la part superior i resseguint l'amplada de la fa\xc3\xa7ana, s\xe2\x80\x99hi troba un banc adossat a la paret de pedra. A l'esquerra de la casa, hi ha un porxo adossat, amb coberta de teula \xc3\xa0rab i bigues de fusta que serveix de magatzem. A la part posterior, hi ha una altra entrada a l'edifici. Aqu\xc3\xad, una part del mur est\xc3\xa0 sense arrebossar. T\xc3\xa9 reformes m\xc3\xa9s modernes del segle XIX i XX, que no alteren l'estructura de la casa per\xc3\xb2 si t\xc3\xa9 construccions adossades que amplien l'original."